CELEX: 22012D0227
Language: hu
Date: 2012-12-07 00:00:00
Title: Az EGT Vegyes Bizottság 227/2012 határozata ( 2012. december 7. ) az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

21.3.2013   
            
            
               HU
            
            
               Az Európai Unió Hivatalos Lapja
            
            
               L 81/29
            
         AZ EGT VEGYES BIZOTTSÁG 227/2012 HATÁROZATA
   (2012. december 7.)
   az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról szóló, 2012. április 19-i 2012/11/EU európai parlamenti és tanácsi irányelvet (1) bele kell foglalni a megállapodásba.
            
         
               (2)
            
            
               Következésképpen az EGT-megállapodás XVIII. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XVIII. mellékletének 16jc. pontja (2004/40/EK európai parlamenti és tanácsi irányelv) a következő francia bekezdéssel egészül ki:
   
               „—
            
            
               
                  32012 L 0011: az Európai Parlament és a Tanács 2012. április 19-i 2012/11/EU irányelve (HL L 110., 2012.4.24., 1. o.).”
            
         2. cikk
   A 2012/11/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. december 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. december 7-én.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 110., 2012.4.24., 1. o.
   
      (2)  Alkotmányos követelmények fennállását nem jelezték.